Rezumatul Studiului 2 - Moştenirea celor credincioşi

1. **1 Petru 1:1. Destinatarii scrisorii.**
	* Petru scrie din Roma credincioşilor din provinciile romane din Asia (actuala Turcie).
	* Data cea mai probabilă a redactării scrisorii este între anii 64 şi 66 d.Hr., în timpul împăratului Nero.
	* Expresia „străini” se foloseşte şi în 1 Petru 2:11 şi Evrei 11:13 pentru a vorbi de credincioşi ca şi peregrini pe acest pământ.
	* O posibilă traducere ar fi: „cei ce trăiesc în afara patriei lor”, cu referire la Ierusalimul ceresc.
2. **1 Petru 1:2. Alegerea credincioşilor.**
	* Subliniază Petru aici o predestinare imuabilă, prin care unii sunt aleşi pentru mântuire, iar alţii pentru moarte (vezi Romani 8:30)?
		+ Efeseni 1:4. Alegerea a fost făcută înainte de întemeierea lumii.
		+ 1 Timotei 2:4. Dorinţa lui Dumnezeu este ca „*toţi oamenii*” să fie mântuiţi.
		+ 2 Petru 3:9. Dumnezeu doreşte ca toţi să se pocăiască, dar nu obligă pe nimeni.
		+ Ioan 3:16. Toţi au oportunitatea de a fi răscumpăraţi prin sângele lui Isus.
	* Dumnezeu i-a predestinat pe toţi pentru mântuire, dar unii au respins această chemare. În preştiinţa Lui, Dumnezeu ştie cine va răspunde acestei chemări. Însă această cunoaştere anticipată nu va influenţa dreptul la alegere al fiecărui individ.
	* Un alt aspect important în formula de salut a lui Petru este rolul pe care îl are fiecare membru al divinităţii:
		+ DUMNEZEU TATĂL: Ne alege ca să fim poporul Lui.
		+ DUHUL SFÂNT: Ne sfinţeşte pentru ascultare.
		+ ISUS HRISTOS: Ne stropeşte cu sângele Său pentru mântuire.
3. **1 Petru 1:3-12. Tema în dezbatere.**
	* Naşterea din nou care, prin învierea lui Hristos, ne asigură o „moştenire nestricăcioasă” care ne va fi dată la a doua venire (v. 3-5).
	* Bucuria creştinului în suferinţă. Această suferinţă – rodul conflictului dintre bine şi rău – pune la încercare credinţa noastră, purificându-ne asemenea aurului (v. 6-9).
	* Privilegiul de a trăi Evanghelia care a fost vestită de profeţi şi a cărei lucrare „chiar îngerii doresc să privească” (v. 10-12).
4. **1 Petru 1:13-21. Cum trăiesc cei mântuiţi.**
	* Petru ne invită să ne pregătim minţile pentru a trăi o viaţă în conformitate cu harul divin şi cu speranţa mântuirii noastre (v. 13-14). În continuare, ne prezintă trei mari motivatori ai comportamentului creştin.
		+ *Caracterul lui Dumnezeu*. Dumnezeu, modelul nostru este sfânt (v. 15-16).
		+ *Judecata viitoare*. Dumnezeu va judeca pe toţi, imparţial, după lucrarea fiecăruia (v. 17).
		+ *Preţul răscumpărării*. S-a plătit un preţ foarte mare: sângele scump al lui Isus Hristos (v. 16-21).
5. **1 Petru 1:22-25. Dragostea frăţească.**
	* Consecinţa unei vieţi sfinte este dragostea dintre credincioşi. Această dragoste se manifestă la două nivele:
		+ Dragoste frăţească (*filia*): Ca fii ai lui Dumnezeu, formăm o familie de fraţi şi surori.
		+ Dragostea curată (*agape*). În relaţiile noastre manifestăm o dragoste pură şi dezinteresată.
	* Această dragoste nu izvorăşte din noi. Dumnezeu o produce în noi „prin Cuvântul lui Dumnezeu, care este viu şi care rămâne în veac.” (1 Petru 1:23).